stanford-oval/wikipedia huggingface dataset:
Lewis Lockwood

Lewis Henry Lockwood (s. 16. joulukuuta 1930 New York, New York) on yhdysvaltalainen musiikkitieteilijä. Hän on tutkinut varsinkin italialaista renessanssimusiikkia sekä Ludwig van Beethovenin elämää ja teoksia.
Lockwood sai humanististen tieteiden kandidaatin arvon City University of New Yorkin Queens Collegesta vuonna 1952 ja maisterin arvon (Master of Fine Arts) Princetonin yliopistosta vuonna 1955. Hän opiskeli Fulbright-stipendin turvin Italiassa vuosina 1955–1956 ja suoritti asepalveluksen Yhdysvaltain 7. armeijan orkesterin sellistinä vuosina 1957–1958. Lockwood väitteli filosofian tohtoriksi Princetonin yliopistosta vuonna 1960. Lockwoodia opetti Princetonin yliopistossa Oliver Strunk. Lockwood itse opetti Princetonin yliopistossa vuosina 1958–1980 ja siirtyi sitten Harvardin yliopistoon, josta jäi eläkkeelle musiikin Fanny Peabody -tutkimusprofessorina vuonna 2002.
Lockwood on julkaissut lukuisia teoksia Beethovenista. Niiden joukossa ovat Beethoven: Studies in the Creative Process (1992) ja Inside Beethoven's Quartets (Juilliard String Quartetin kanssa, 2008). Vuonna 2003 Lockwood julkaisi elämäkertateoksen Beethoven: The Music and the Life, joka eteni finaaliin Pulitzer-palkintojen jaossa. Renessanssimusiikin tutkimuksensa pohjalta Lockwood julkaisi kirjan Music in Renaissance Ferrara, 1400–1505 (1984, uudistettu versio 2008), jolla hän sai Marraro-palkinnon. Lockwood on kirjoittanut lisäksi arvosteluita The New York Review of Booksiin. Vuonna 2008 hän sai Renaissance Society of American Kristeller-palkinnon. Vuosille 1977–1978 hänelle myönnettiin Guggenheim-stipendi. Lockwoodilla on kunniatohtorin arvot Ferraran yliopistosta, New England Conservatory of Musicista ja Wake Forest Universitysta. Vuonna 2019 hänelle myönnettiin International Musicological Societyn Guido Adler -palkinto. Vuonna 2020 hänelle omistettiin Jeremy Yudkinin toimittama esseekokoelma The New Beethoven: Evolution, Analysis, Interpretation (2020).
Lockwood valittiin Yhdysvaltain taide- ja tiedeakatemian jäseneksi vuonna 1984 ja American Philosophical Societyn jäseneksi vuonna 2013. Lockwood toimi vuosina 1987–1988 American Musicological Societyn puheenjohtajana ja pääsi vuonna 1993 sen kunniajäseneksi. American Musicological Society jakaa vuosittain Lewis Lockwoodin mukaan nimettyä palkintoa ansiokkaasta edellisenä vuonna julkaistusta musiikkitieteellisestä teoksesta.
Lockwood meni 26. joulukuuta 1953 naimisiin Doris Hoffmanin kanssa. Avioliitosta syntyivät lapset Alison ja Daniel.
Lene Espersen

| Lene Espersen |
| --- | --- |
 Espersen vuonna 2009.
Tanskan ulkoministeri
 Lars Løkke Rasmussenin I hallitus 23. helmikuuta 2010 – 3. lokakuuta 2011  
Edeltäjä:  Per Stig Møller
Seuraaja:  Villy Søvndal
Konservatiivisen kansanpuolueen puheenjohtaja
 27. syyskuuta 2008 – 12. tammikuuta 2011  
Edeltäjä:  Bendt Bendtsen
Seuraaja:  Finn Poulsen
Tanskan talous- ja kauppaministeri
 Anders Fogh Rasmussenin III ja Lars Løkke Rasmussenin I hallitus 10. syyskuuta 2008 – 23. helmikuuta 2010  
Edeltäjä:  Bendt Bendtsen
Seuraaja:  Brian Mikkelsen
Tanskan oikeusministeri
 Anders Fogh Rasmussenin I, II ja III hallitus 27. marraskuuta 2001 – 10. syyskuuta 2008  
Edeltäjä:  Frank Jensen
Seuraaja:  Brian Mikkelsen
Kansankäräjäedustaja
 1994–2014  
Henkilötiedot
Syntynyt: 26. syyskuuta 1965 (ikä 59) Hirtshals, Tanska
Lapset:  2
Tiedot
Puolue:  Konservatiivinen kansanpuolue
Koulutus:  Aarhusin yliopisto
Lene Espersen (s. 26. syyskuuta 1965 Hirtshals) on tanskalainen entinen konservatiivisen kansanpuolueen poliitikko ja puolueensa entinen puheenjohtaja vuosina 2008–2011. Hän on istunut kansankäräjillä vuosina 1994–2014 ja toiminut Tanskan oikeusministerinä vuosina 2001–2008, talous- ja kauppaministerinä 2008–2010 sekä ulkoministerinä 2010–2011.
Aiheesta muualla

Lene Espersen Tanskan kansankäräjien verkkosivuilla (tanskaksi)
Kuvia tai muita tiedostoja aiheesta Lene Espersen Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Bendt Bendtsen | Konservatiivisen kansanpuolueen puheenjohtaja 2008–2011 | Seuraaja: Finn Poulsen |
Lawrencium

Lawrencium on nimetty fyysikko Ernest Lawrencen mukaan.
Lawrencium on keinotekoisesti valmistettu alkuaine, jonka kemiallinen merkki on Lr ja järjestysluku 103. Lawrencium on lyhytikäinen radioaktiivinen transuraaninen maametalli, jota on valmistettu ydinreaktioiden avulla kaliforniumista, eikä sillä ole tunnettua käyttöä. Se on aktinoidien sarjan viimeinen alkuaine jaksollisessa järjestelmässä.
Lawrenciumin ulkonäkö on tuntematon, mutta sen oletetaan todennäköisimmin olevan hopeanvalkoinen tai harmaa ja metallinen. On viitteitä siitä, että kemiallisesti se käyttäytyisi muiden aktinoidien tavoin. Sen tiedetään muistuttavan kemiallisesti lantanoidihomologiaan lutetiumia.
Lawrenciumin löysivät A. Ghiorso, T. Sikkeland, A. Larsh ja R. M. Latimer 1961 Berkeleyn säteilylaboratoriossa. Nimi tulee fyysikko Ernest O. Lawrencesta, joka keksi syklotronin.
Isotoopit

Lawrenciumin pitkäikäisimpänä isotooppina on pitkään pidetty vuonna 1987 löydettyä 262Lr:ta, jonka puoliintumisaika on 216 minuuttia. Se hajoaa nobelium-256:ksi. Vuonna 2014 tennessiinin hajoamistuotteena löydetyn 266Lr:n puoliintumisaika on kuitenkin peräti 11 tuntia, ja sen arvellaan olevan stabiilisuuden saaren rajalla. Yhteensä 12 isotooppia sekä yksi isomeeri (253mLr) tunnetaan, lisäksi neljästä isotoopista on viitteitä. Muiden isotooppien puoliintumisajat ovat sekunnin murto-osista kymmeniin minuutteihin; tosin ennusteiden mukaan epävarmojen isotooppien 263–265 puoliintumisajat voisivat olla useita tunteja. Lawrenciumin kemian tutkimisen kannalta merkittävin isotooppi on 260Lr (puoliintumisaika 3 minuuttia), koska sitä on helpointa tuottaa tarvittavissa määrin.
Aiheesta muualla

Wikimedia Commonsissa on kuvia tai muita tiedostoja aiheesta .
PubChem: Lawrencium (englanniksi)
Mindat: The Mineralogy of Lawrencium (englanniksi)
Luettelo lawrenciumin isotoopeista The Isotopes Project Home Page (englanniksi)
The Royal Society of Chemistry (RSC): Lawrencium (englanniksi)
PeriodicTable: Lawrencium (Lr) (englanniksi)
Leib Kvitko

Leib (Lev) Moisejevitš Kvitko (ven. Лев Моисе́евич Квитко́, 15. lokakuuta 1890 Hersonin kuvernementin Odessan kihlakunnan Goloskovon kylä – 12. elokuuta 1952 Moskova) oli juutalainen neuvostokirjailija.
Leib Kvitko jäi varhain orvoksi ja aloitti jo kymmenvuotiaana itsenäisen elämän. Hänen runoelmansa ”Punainen myrsky” (1918) oli ensimmäinen jiddišinkielinen lokakuun vallankumouksen kuvaus. Myöhemmin Kvitko sai mainetta omaperäisenä lyyrikkona. Vuonna 1941 hän kirjoitti vuoden 1918 tapahtumia kuvaavan runomuotoisen romaanin ”Nuoruusvuodet” (julkaistu venäjäksi vuonna 1968). Vuonna 1958 ilmestyi venäjäksi käännetty omaelämäkerrallinen kertomus ”Ljam ja Petrik”.
Kvitko pidätettiin Neuvostoliiton juutalaisvastaisen kampanjan aikana tammikuussa 1949. Vuonna 1952 hänet tuomittiin kuolemaan syytettynä maanpetoksesta ja ammuttiin. Hänen maineensa puhdistettiin vuonna 1955.
Limnai

Limnai (m.kreik. Λίμναι, lat. Limnae) voi viitata seuraaviin antiikin aikaisiin paikkoihin:
Limnai, Dionysoksen temppelistä tunnettu Ateenan kaupunginosa
Limnai, alue Messenian ja Lakonian rajalla
Limnai, kaupunki Traakian Khersonisoksella
Limnai, yksi Spartan neljästä vanhasta kylästä
Lihasdysmorfia

Lihasdysmorfia on mielenterveysongelma, josta kärsivä henkilö on pakkomielteisesti huolestunut siitä, että oma keho ei ole riittävän lihaksikas tai oma keho on liian pieni tai liian laiha. Häiriö luokitellaan dysmorfisen ruumiinkuvan häiriön alatyypiksi mutta usein myös syömishäiriöiden alatyypiksi. Lihasdysmorfiaa esiintyy enimmäkseen miehillä ja urheilijoilla. Useimmissa tapauksissa henkilön kehonrakenne on normaali tai jopa poikkeuksellisen suuri ja lihaksikas jo ennestään. Henkilöllä on häiriintynyt fiksaatio kehonsa massan kasvattamiseen, ja hän toteuttaa sitä kiinnittämällä kohtuuttomasti aikaa ja huomiota treenirutiineihin, ruokavalioon ja ravintolisiin. Anabolisten steroidien käyttö on yleistä. Lihasdysmorfian lisäksi henkilöllä on yleensä myös muita ruuminkuvan häiriöitä.
Aiheesta muualla

Miesten syömishäiriöt ja tyytymättömyys lihaksistoonsa, Duodecim, 2007
Limnell

Limnell tai Limnéll on seuraavien henkilöiden sukunimi:
Heidi Limnell (s. 1957), suomalainen kuvanveistäjä
Jarno Limnéll (s. 1973), suomalainen kyberturvallisuuden professori, poliitikko ja kansanedustaja (Kokoomus)
Kaarlo Kurki (alk. Karl Edvard (Kaarlo Eetu) Limnell, 1862–1918), suomalainen näyttelijä, teatterinjohtaja ja punakaartilaispäällikkö
| --- | --- |
: Tällä täsmennyssivulla luetellaan henkilöitä, joilla on sama sukunimi.
Lewis Melville

Lewis Melville, oik. Lewis Saul Benjamin (1874–1932) oli brittiläinen kirjailija ja elämäkerturi. Hän kirjoitti elämäkertoja muun muassa kirjailija William Makepeace Thackeraystä ja Yrjö III:sta. Lisäksi Melville toimitti Thackerayn teoksia ja kirjoitti useita antologioita.
Melville syntyi Southwarkissa, ja hänen isänsä kuoli, kun Lewis oli vain muutamien kuukausien ikäinen. Melville yritti hetken uraa näyttelijänä, mutta tunnetuksi hän nousi kaksiosaisesta William Makepeace Thackeray -elämäkerrasta, joka julkaistiin vuonna 1899 Hän toimitti myös vuosina 1901–1907 Thackerayn teoksia ja kirjoitti elämäkerrat Yrjö III:sta, John Gaystä, Nell Gwynistä ja Beau Brummellista. Yrjö III -elämäkerta Farmer George nosti esille kuninkaan yksityiselämää ja persoonaa.
Melville meni vuonna 1904 naimisiin Helen Mina Purvisin kanssa. Lewis ja Helen kirjoittivat yhdessä useita antologioita, mutta heidän liittonsa päättyi avioeroon.
Lada 2104

| Lada 2104 |
| --- | --- |

Valmistustiedot
Valmistusmaa:  Toljatti,Neuvostoliitto, Venäjä Syzran, Venäjä Iževsk, Venäjä Lutsk, Ukraina Krementšuk, Ukraina Herson, Ukraina Kairo, Egypti
Valmistaja:  AvtoVAZ RosLada  IzhAvto  LuAZ  KrAZ  Anto-Rus  Suzuki-Egypt 
Valmistusvuodet:  1984 – 2012 
Korimalli:  5-ovinen farmari
Luokka:  Keskiluokka
Edeltäjä:  Lada 1200 Combi
Tekniset tiedot
Rakenne:  etumoottori
Moottori:  Ottomoottorit: 1,3 – 1,7 l
Teho:  48 – 62 kW
Vetotapa:  takaveto
Vaihteisto:  4 / 5-portainen manuaali
Mitat
Pituus:  4115 mm 
Akseliväli:  2424 mm 
Leveys:  1620 mm 
Korkeus:  1458 mm 
Izh-27175
Lada 2104 (VAZ-2104, Žiguli) oli venäläinen, vuosina 1984 – 2012 valmistettu farmarikoristen henkilöautojen mallisarja. Länsimarkkinoilla VAZ-2104 -mallia myytiin mm. nimillä Lada Estate, Lada Riva Break ja Lada Nova Combi.
Vuosina 1993 – 1997 AvtoVAZin tytäryhtiö VAZInterService (VIS) valmisti 214:stä muokattua kevyttä pick-up -mallia VAZ-21043-33. Myös IzhAvto valmisti 2104:stä modifioitua tavaraversiota, nimellä Izh-27175.
Yleistä

VAZ-2104:n tuotanto alkoi vuoden 1984 jälkimmäisellä puoliskolla. Mallia valmistettiin hetken aikaa rinnakkain VAZ-2102:n kanssa. Tämä malli poistui tuotannosta huhtikuussa 1985.
2104 käyttää hyödykseen pitkälti sedan-mallisen Lada 2105:n rakenteita, ainoastaan kori, takaovista taaksepäin, on omanlaisensa. Myös varustus on pitkälti yhteneväinen sedan-mallin kanssa, lukuun ottamatta alastaitettavaa takaistuinta, jonka ansiosta tavaratilan vetoisuus kasvaa 630:sta 1200 litraan. Versiosta riippuen mallin kantavuus on 450 – 460 kg
Lada 2104 Suomessa

Vuosiluvut tarkoittavat Suomen maahantuontivuosia, eivät mallin valmistusvuosia.
Vuonna 1985 esiteltiin uudet farmari mallit Lada 1300 Combi (VAZ-2104 / 1985-1990) sekä Lada 1500 Combi (VAZ-21043 / 1985-1988). Ensin mainitun voimanlähteenä toimi sama moottori kuin Lada 2105 -mallissa, jälkimmäinen hyödynsi 2107:n moottoria. 1500 Combi oli mahdollista tilata myös viisiportaisella vaihteistolla.
Vuonna 1987 markkinoille tuotiin malli Lada 1500 Combi DL (21043-03 / 1987-1994), jossa kojelauta oli mallista 2107 ja viisivaihteinen vaihteisto vakiona, muuten auto oli ominaisuuksiltaan kuin edeltänyt 1500 Combi. Myös 1300-malleihin tuli saataville 5-vaihteinen vaihteisto lisähintaan.
Vuodesta 1990 lähtien viisiportainen vaihteisto oli vakiovaruste.
Vuonna 1990 1500 Combi DL (VAZ-21043-03) tulee myyntiin varustettuna DAAZ-Solex -kaasuttimella ja kärjettömällä sytytyksellä.
Vuonna 1992 1500 Combi DL -mallista tuodaan markkinoille vähäpäästöinen versio, varustettuna katalysaattorilla ja sähköisesti ohjatulla Axtec-kaasuttimella.
Vuonna 1994 myyntiin tuli Lada 1700i Combi (VAZ-21044-40 / 1994-1997), jonka kori ja varusteet olivat muutoin kuten mallissa 1500 Combi DL. Voimanlähteenä mallissa oli 1,7-litrainen yksipisteruiskutus-moottori.
Vuonna 1996 kaasutinmallien myynti loppuu.
Viimeiset takavetoiset Ladat myydään Suomessa vuonna 1997 ja niiden maahantuonti lopetetaan.
Tekniset tiedot

Lada 2104:n, ja sen muunnosten, Suomessa tarjolla olleet vaihtoehdot:
Tekniset tiedot > Ottomoottorit

| 0 | 1 | 2 | 3 |
| --- | --- | --- | --- |
| Malli | 2104 | 1500 Combi | 1700i Combi |
| Myyntiaika Suomessa | 1985-1990 | 1985-1996 | 1994-1997 |
| Rakenne | R4-ottomoottori, 8V-SOHC, kaasutin | R4-ottomoottori, 8V-SOHC, kaasutin | R4-ottomoottori, 8V-SOHC, kaasutin, yksipisteruisku (1994-) |
| Iskutilavuus | 1294 cm³ | 1452 cm³ | 1690 cm³ |
| Teho | 48 kW (65 hv) @ 5600 r/min | 55 kW (75 hv) @ 5600 r/min | 62 kW (84 hv) @ 5600 r/min |
| Vääntö | 94 Nm @ 3400 r/min | 106 Nm @ 3400 r/min | 137 Nm @ 3200 r/min |
| Huippunopeus | 137 km/h | 145 km/h | 150 km/h |
| Kiihtyvyys 0–100 km/h | 18 s | 17 s | 13,5 s |
Vetotapa: Takaveto
Vaihteisto: 4 / 5-portainen manuaali
| Polttoaineenkulutus (yhdistetty) | 9,0 l/100 km | 8,7 l/100 km |  |
Aiheesta muualla

VAZ-2104 -video
Wikimedia Commonsissa on kuvia tai muita tiedostoja aiheesta .
Lehtolampi (Saarijärvi)

| Lehtolampi |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi
Koordinaatit:  62°45′47″N, 25°14′36″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäjärven alue (14.68)
Laskupuro:  Lehtolamminpuro Vuosjokeen 
Järvinumero:  14.682.1.003
Mittaustietoja
Pinnankorkeus:  179,1 m  
Pituus:  210 m  
Leveys:  120 m  
Rantaviiva:  0,531 km  
Pinta-ala:  1,623 ha  
Tilavuus:  0.000033 km³ 
Keskisyvyys:  2,03 m  
Suurin syvyys:  4,2 m  
Saaria:  ei saaria 
 fiLehtolampi 
Lehtolampi  on Keski-Suomessa Saarijärvellä  Saarelankylän lähellä sijaitseva lampi.
Maantietoa

Lampi on 210 metriä pitkä, 120 metriä leveä, ja sen pinta-ala on 1,6 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 33 000 kuutiometriä. Sen keskisyvyys on 2,0 metriä ja suurin syvyys on 4,2 metriä. Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Pyhäjärven alueella (14.68), jonka Vuosjoen valuma-alueeseen (14.682) se kuuluu. Lammen vedenpinnan korkeus on 179,1 metriä mpy.
Lehtolampi (Suonenjoki)

| Lehtolampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Suonenjoki
Koordinaatit:  62°30′05″N, 26°57′06″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  puro Iso-Tervaseen 
Järvinumero:  14.718.1.066
Mittaustietoja
Pinnankorkeus:  123,4 m  
Pituus:  180 m  
Leveys:  80 m  
Rantaviiva:  0,462 km  
Pinta-ala:  1,027 ha  
Saaria:  ei saaria 
 fiLehtolampi 
Lehtolampi  on Pohjois-Savossa Suonenjoella  Ahvenisen lähellä sijaitseva lampi.
Maantietoa

Lampi on 180 metriä pitkä, 80 metriä leveä, ja sen pinta-ala on 1,0 hehtaaria. Lammella ei ole kartan mukaan saaria.  Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Myhinjärven valuma-alueeseen (14.718) se kuuluu. Lammen vedenpinnan korkeus on 123,4 metriä mpy.
Lihantarkastus

Lihantarkastus on lain mukaan säädettyä elintarvikevalvontaa. Lihantarkastusta tehdään teurastamoissa. Riistan- ja poronlihan tarkastuksista on omia säännöksiään. Kaikki myytäväksi tarkoitettu liha on tarkastettava. Tarkastaminen alkaa EU-säännösten mukaisesti tarkastamalla teuraaksi tarkoitettu eläin jo elävänä. Sairaiden eläinten teurastaminen ei ole sallittua. Suomessa ei ole enää niin sanottua sairasteurastusta. Lihantarkastusta tekevät teurastamoilla valtion palveluksessa olevat lihantarkastuseläinlääkärit avustajineen. Eri eläinlajit tutkitaan ohjeiden mukaisesti ja tarvittaessa otetaan näytteitä tarkempia tutkimuksia varten. Sioista otetaan trikiininäytteet. Kaikki kauppoihin päätyvä liha on siis tarkastettua. Tarkastuspakko ei koske suoramyyntiä, jos lihaa ostetaan suoraan tuottajalta eikä toimintaan liity säännöllistä liiketoimintaa. Tarkastuspakko koskee siis pieniäkin tilateurastamoita.
Lihantarkastus on ennen kaikkea aistinvaraista: miltä ruho ja sisäelimet näyttävät, miltä ne tuntuvat. Epäilyttävistä ruhoista otetaan näytteitä, joista ensimmäisenä tutkitaan haju keittämällä lihaa. Yleensä epäilyttävistä ruhoista otetaan näytteet myös bakteriologisia tutkimuksia varten ja niiden valmistuminen kestää pari vuorokautta. Tarkastettava ruho on karanteenissa tutkimusten aikana.
Uutena asiana lihantarkastuksessa on BSE (hullun lehmän tauti), joka omien sääntöjensä mukaisesti tutkitaan tietyn ikäisten nautojen aivonäytteestä. Lampailla on vastaava tutkimus.
Lihantarkastus on ollut pitkään periaatteessa samanlaista, jos liha näyttää, haisee tai maistuu pahalta, sitä ei käytetä ravinnoksi. Jo Mooseksen kirjoissa on eräänlaisia lihantarkastusohjeita. Niin kauan kuin Suomessa ja muissa maissa teurastuttaminen tapahtui pienissä yrityksissä eikä eläimiä kuljetettu pitkiä matkoja, teuraseläimissä saattoi olla yksittäisiä vikoja mutta ne eivät yleensä aiheuttaneet laajoja sairastumia. Nykyisin kun teuraseläimiä kasvatetaan suurissa yksiköissä, kuljetetaan pitkiä matkoja teurastamoihin, lihaa pakataan ja säilötään, lihantarkastuksen ongelmat ovat toisenlaisia kuin aikaisemmin. Teurastamot ja tuottajajärjestöt käyttävät eläinten kasvatuksessa ja kuljetuksessa paljon erilaisia neuvontapalveluja, joiden ansiosta lihaa pystytään tuottamaan suurissakin yksiköissä turvallisesti. Tarttuvat eläintaudit ovat suurin uhka nykypäivänä kun ihmiset matkustavat paljon ja elintarvikkeitakin tuodaan ja viedään maasta toiseen.
Aiheesta muualla

Lihan valmistus ja myynti, Lihantarkastus, (Arkistoitu – Internet Archive) Evira.fi
Liilatali

| Liilatali |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Lahko::  Auriculariales
Heimo::  Exidiaceae
Suku::  Puuntalit Exidiopsis
Laji::  effusa
Kaksiosainen nimi
 Exidiopsis effusa  (Bref. ex Sacc.) Möller 
Katso myös
   Liilatali Wikispeciesissä   Liilatali Commonsissa 
Infobox OKNimi-testi OK: 
Liilatali (Exidiopsis effusa) on Exidiaceae-heimoon kuuluva sienilaji ja puuntalien suvun (Exidiopsis) tyyppilaji. Se on osallisena niin sanotun hiusjään muodostumisessa kuolleen lehtipuun pinnalle.
Liilatalin ensisijaisia kasvuympäristöjä ovat tuoreet ja kuivat lehdot, toissijaisia tuoreet ja lehtomaiset kankaat.
Käännös suomeksi
Liikenneinsinööri

Liikenneinsinööri on teknisen alan ammatti. Liikenneinsinöörejä koulutetaan Suomessa Teknillisessä korkeakoulussa liikennetekniikan osastolla (diplomi-insinööri) ja ammattikorkeakoulutasolla Hämeen ammattikorkeakoulussa Riihimäellä (insinööri (AMK), syksystä 2008 alkaen). Aikaisemmin alan koulutusta järjestettiin myös opistoasteella.
Liikenneinsinöörin työtehtävät voivat liittyä esimerkiksi yleiseen liikennesuunnitteluun, joukkoliikenteeseen, kuljetuksiin tai liikennetelematiikkaan. Mahdollisia työnantajia ovat valtio, kunnat ja suunnittelutoimistot sekä erilaiset liikennealan yksityiset yritykset.
Aiheesta muualla

Hämeen ammattikorkeakoulu liikennealan koulutusohjelma (Arkistoitu – Internet Archive)
Aalto yliopisto: Insinööritieteiden korkeakoulu, liikennetekniikka (Arkistoitu – Internet Archive)
Lemmikkien hamstraus

Lemmikkikanien hamstraus
Lemmikkien hamstraus tarkoittaa sellaista ilmiötä, jossa kotieläiminä pidetään tavanomaista useampia yksilöitä ilman, että niitä pystytään sijoittamaan tai hoitamaan asianmukaisesti, mutta samalla kielletään tämä kyseinen kyvyttömyys. Pakonomaista hamstraamista voidaan luonnehtia pikemminkin mielenterveyshäiriön oireeksi kuin tahalliseksi julmuudeksi eläimiä kohtaan. Lemmikkien hamstraajat ovat syvästi kiintyneitä lemmikkeihinsä, ja heidän on erittäin vaikea luopua lemmikeistään. Häiriöstä kärsivät eivät yleensä ymmärrä, että he vahingoittavat lemmikkejään, kun he eivät anna niille asianmukaista hoitoa. Lemmikkien hamstraajilla on taipumus uskoa, että he huolehtivat lemmikeistään oikealla tavalla.
Liikenne- ja viestintävirasto

| Liikenne- ja viestintävirasto Transport- och kommunikationsverket> Traficom |
| --- | --- |

 Traficomin päätoimipaikka Pasilan virastokeskuksessa.
Perustettu:  2019
Edeltävät virastot:  Liikenteen turvallisuusvirasto (2010–2018) Viestintävirasto (2001–2018) Liikennevirasto (2010–2018)
Ministeriö:  Liikenne- ja viestintäministeriö
Sijainti:  Pasilan virastokeskus Opastinsilta 12 A Helsinki
Valtio:  Suomi
Pääjohtaja:  Jarkko Saarimäki
Työntekijöitä:  1 119 (2023)
Vuosibudjetti:  875,0 milj. € (2023)
Aiheesta muualla
Sivusto
Liikenne- ja viestintävirasto (ruots. Transport- och kommunikationsverket) on Suomen valtion virasto, joka aloitti toimintansa 1. tammikuuta 2019. Se muodostettiin yhdistämällä Liikenteen turvallisuusvirasto, Viestintävirasto ja osa Liikennevirastosta. Virasto käyttää itsestään myös nimeä Traficom.
Liikenne- ja viestintävirasto on liikenteen ja viestinnän lupa-, rekisteri- ja valvontaviranomainen. Organisaatiossa työskentelee yli 900 henkilöä 15 paikkakunnalla; päätoimipaikka on Helsingissä.
Aiheesta muualla

Laki liikenne- ja viestintävirastosta
viraston verkkosivut
Los Teques

| Los Teques |
| --- | --- |
 Bolívarin aukiota Los Tequesin keskustassa
 Los Teques
 Koordinaatit: 10°20.7′N, 67°02.5′W 
Valtio:  Venezuela
Osavaltio:  Miranda
Perustettu:  1777
Korkeus:  1 200 m
Väkiluku (2011):  194 655
Aikavyöhyke:  UTC-4
Infobox OKVirheellinen NIMI-arvo: 
Los Teques on kaupunki Pohjois-Venezuelassa. Se on Mirandan osavaltion pääkaupunki. Los Tequesista matkaa Venezuelan pääkaupunkiin Caracasiin on noin 30 kilometriä. Vuoden 2011 väestönlaskennan mukaan kaupungissa asui 194 655 asukasta.
Los Teques perustettiin vuonna 1777. Se sai nimensä aluetta asuttaneen intiaaniheimon mukaan. Mirandan osavaltion pääkaupunki Los Tequesista tuli vuonna 1927.
Vuonna 2006 valmistui 9,5 kilometrin pituinen Los Tequesin metro, joka on yhteydessä Caracasin metroon.
Käännös suomeksi
Lehtolampi (Pihtipudas)

| Lehtolampi |
| --- | --- |
Valtiot:  Suomi
Maakunnat:  Keski-Suomi
Kunnat:  Pihtipudas
Koordinaatit:  63°24′10″N, 25°58′09″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Saanijärven valuma-alue (14.49)
Laskuoja:  oja Koivujokeen 
Järvinumero:  14.498.1.006
Mittaustietoja
Pinnankorkeus:  159,2 m  
Pituus:  400 m  
Leveys:  90 m  
Rantaviiva:  0,807 km  
Pinta-ala:  2,434 ha  
Tilavuus:  0.000048 km³ 
Keskisyvyys:  1,96 m  
Suurin syvyys:  3,8 m  
Saaria:  ei saaria 
 fiLehtolampi 
Lehtolampi  on Keski-Suomessa Pihtiputaalla  Liitonmäen lähellä sijaitseva lampi.
Maantietoa

Lampi on 400 metriä pitkä, 90 metriä leveä, ja sen pinta-ala on 2,4 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 47 600 kuutiometriä. Sen keskisyvyys on 2,0 metriä ja suurin syvyys on 3,8 metriä. Sen rantaviivan pituus on 800 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Saanijärven valuma-alueella (14.49), jonka Liitonjoen valuma-alueeseen (14.498) se kuuluu. Lammen vedenpinnan korkeus on 159,2 metriä mpy.